en en is en en sv en sv sv en sv sv is is is is is is is is is is is is is is is is is is is is et is is is is is is is is is hbs_lat is is is is is is is is is sl is is sv en en
(1911) Author: Adrias Christian Evensen
Project Runeberg | | Catalog | Recent Changes | Donate | Comments? |
Below is the raw OCR text from the above scanned image. Do you see an error? Proofread the page now!
Här nedan syns maskintolkade texten från faksimilbilden ovan. Ser du något fel? Korrekturläs sidan nu!
heiðina, en Reginn hverfr í brott yfrit hræđdr. Sigurðr
gerði gröf eina; ok er hann er at þessu verki, kemr at
honum einn gamal maðr með síðu skeggi ok spyrr, hvat
hann gerir þar; hann segir; þá svarar enn gamli maðr:
»þetta er úráð; ger fleiri grafar ok lát þar í renna
sveitann, en þú sit í einni ok legg til hjartans orminum!«
Þá hvarf sá maðr á brottu; en Sigurðr gerir grafar
eptir því, sem fyrir var sagt. Ok er ormrinn skreið
til vatns, varð svá mikill landskjálfti, svá at öll jörð
skalf í nánd; hann fnýsti eitri alla leið fyrir sik fram,
ok eigi hræðisk Sigurðr né óttask við þann gný. Ok
er ormrinn skreið yfir gröfina, þá leggr Sigurðr
sverð-inu undir bœxlit vinstra, svá at við hjöltum nam. Ok
er enn mikli ormr kendi síns banasárs, þá laust hann
höfðinu ok sporðinum, svá at alt brast í sundr, er fyrir
varð. Þá hleypr Sigurðr upp ór gröfinni ok kippir at
sér sverðinu ok hefir allar hendr blóðgar upp til axlar.
Ok er Fáfnir sér banamann sinn, spurði hann: »hverr
ertu, eða hverr er þinn faðir, eða .hver er ætt þín, er
þú vart svá djarfr, at þú þorðir at bera vápn á mik?«
Sigurðr svarar: »ætt mín er mðnnum úkunnig, ek heiti
göfugt dýr, ok á ek engan föður né móður, ok einn
saman hefi ek farit.« Fáfmr svarar: »ef þú átt engan
föður né móður, af hverju undri ertu þá alinn? ok þótt
þú segir mér eigi þitt nafn á banadœgri mínu, þá veiztu,
at þú lýgr nú.« Hann svarar: »ek heiti Sigurðr, cn
faðir minn Sigmundr.« Fáfnir svarar: »hverr eggjaði
þik þessa verks, eða hví leztu at eggjask? hafðir þú
eigi frétt þat, hversu alt fólk er hrætt við mik ok við
minn œgishjáhn? enn fráneygi sveinn! þú áttir föður
snarpan.« Sigurðr svarar: »til þessa hvatti mik enn
harði hugr, ok stoðaði til, at gcrt. yrði, þessi en sterka
hönd ok þetta et snarpa sverð, er nú kendir þú, ok fár
er gamall harðr, ef hann er í bernsku blautr.« Fáfnir
segir: »veit ek, ef þú æxir upp með frændum þínum,
at þú niundir kunna at vega reiðr; en þetta er meiri
furða, er einn bandingi hertekinn skal þorat hafa at
vega at mér, því at fár hernuminn er frækn til vígs.«
Sigurðr mælti: »bregðr þú mér, at ek væra fjarri mínuni
frændum; en þótt ek væra hernuminn, þá var ek þó
eigi heptr, ok þat fanntu, at ek var lauss.« Fáfnir
svarar: >heiptyrði tekr þú hvatvetna þat, er ek mæli,
en gull þetta mun þér at bana verða, er ek hefi átt.«
> nästa sida >> next page >>
Project Runeberg, Sun Jul 3 21:28:04 2016 (aronsson) (download)  >